
BÉKÉS MEGYEI LOVAS SZÖVETSÉG 
Díjugrató Bajnokság 2026

A Békés Megyei Lovas Szövetség 2026. évben a Békés Megyei Díjugrató Bajnokságot az alábbiak szerint írja ki:

Bajnoki fordulók:
április 25.		Mezőhegyes, 1. bajnoki forduló
május 3.		Békéscsaba, Dér tanya, 2. bajnoki forduló
május 17.		Békéscsaba, Pegazus, 3. bajnoki forduló
június	7.		Mezőhegyes, 4. bajnoki forduló
július 26.		Gyula, Tanyamúzeum, 5. bajnoki forduló

október 10.	 	Mezőhegyes DÖNTŐ

A Bajnokságot négy kategóriában írjuk ki:

Felnőtt: 120 nyitott vrsz.

Ifjúsági: 110 ifjúsági vrsz

Kezdő lovas: 100 kezdő lovas vrsz. (Stílusverseny)

Amatőr: 110 nyitott vrsz.

Minden kategóriában minden fordulón van lehetőség pontgyűjtésre. 
Az a lovas, aki azonos versenyen több lóval indul, csak a jobb lova eredménye alapján kap pontot.

A bajnoki fordulók helyezési pontjai:

I. hely 22 pont

II. hely 16 pont

III. hely 11 pont

IV. hely 7 pont

V. hely 4 pont

VI. hely 2 pont

A bajnokságban csak 2026. évre befizetett érvényes versenyzői licenccel, Békés megyei klubhoz igazolt versenyzők vehetnek részt.

A bajnokságban egy lovas csak egy bajnoki kategóriában indulhat, erről az első bajnoki fordulón nyilatkozni kell.

A kategóriákban legalább 4 induló esetén bajnokot, legalább 6 induló esetén I.-II.-III. helyezettet hirdetünk.
Az utolsó bajnoki forduló után Megyei Döntő lebonyolítására kerül sor.

A döntőben a bajnokságért csak olyan versenyző indulhat, aki a bajnoki fordulókon pontot gyűjtött, a bajnoki kiírásnak megfelelő kategóriában.

A döntőbe minden lovas a legjobb két eredményének megfelelő pontot viszi magával.

A döntőben a bajnoki fordulókon elérhető helyezési pontok dupláját lehet elérni. 

A bajnokság döntője a bajnoki fordulóknál magasabb pályákon kerül kiírásra (kivéve a kezdő lovas).

A hozott és a döntőben szerzett pontok összeadódnak, így az összpontszám alapján hirdetünk bajnokot.

Bajnokavatás – érem és díj átadással – a döntőn!

Bajnoki összdíjazás 400 000 Ft

Felnőtt: I.-II.-III. érem, 70.000 Ft-50.000 Ft-40.000 Ft 
Ifjúsági: I.-II.-III. érem, 40.000 Ft-30.000 Ft-20.000 Ft 
Kezdő lovas: I.-II.-III. érem, 30.000 Ft-20.000 Ft-10.000 Ft 
Amatőr: I.-II.-III. érem, 40.000 Ft-30.000 Ft-20.000 Ft 

Ifjúsági versenyszám győztese megkapja a Kovács János Vándorkupát is, melyet Ardelean János alapított.

Békéscsaba, 2026. április 9.

                                                                            Békés Megyei Lovas Szövetség
